OpenLLM-France/wikimedia huggingface dataset:
# Luigi Barilli

Luigi Barilli (Mòdena o Nàpols, 1764 - París, 1824) cantant d'òpera bufa.
Debutà a París en el Théâtre Louvois l'any 1805, i en aquest teatre, fou durant molts anys, l'artista favorit del públic. Entre les seves obres predilectes cal citar: La locandiera de Goldoni; Virtuosi ambulanti; Matrimonio segretto; Griselda; La Capricciosa corretta, etc.
El 1809 fou un dels quatre administradors del teatre Italià, arruïnant-se en aquella empresa, pel qual va haver d'acceptar un contracte per aquell mateix teatre amb un sou inferior als que havia guanyat fins llavors, malgrat estar en la plenitud de les seves facultats.
La desgràcia continuà encebant-se sobre Barilli, que perdé la seva esposa el 1813, la cèlebre cantant Maria Anna Bondini, i els seus tres fills, i morí en la misèria.

## Bibliografia

* Enciclopèdia Espasa Volum núm. 7, pàg. 812 (ISBN 84-239-4507-3)
# Pestell elèctric

Un pestell elèctric (o també: obreportes elèctric) és un mecanisme de control d'accessos. Consisteix en un pestell unit a un electroimant, el qual desbloqueja el pany d'una porta, permetent la seva obertura deixant lliure el pas. Fou originalment patentat en la Nova York de la década de 1880.
En els llocs en els quals hi ha més d'un habitatge, hi sol haver un porter electrònic al carrer, (o una simple Placa de Polsadors), compost d'un nombre determinat de polsadors (habitualment un per habitatge) amb el rètol al costat del núm. d'habitatge, del núm. del pis o el nom de l'inquilí. Com a resposta per obrir la porta es sol prémer un botó des de dins de l'habitatge, que activa l'electroimant que allibera el pestell.

## Tipus

Existeixen dues configuracions típiques de pestells elèctrics:
* Estàndard (normalment tancat): el pany roman bloquejat fins que s'activa la bobina a través d'un corrent elèctric.
* Invers (normalment obert): el pany roman desbloquejat fins que s'activa la bobina per a bloquejar-lo.

## Parts d'un pestell elèctric

* Frontal: peça exterior que se situa en el marc de la porta per tal de protegir el pestell elèctric.
* Pestell pròpiament dit: (fixos o ajustables, profunds o estrets) permeten que el pestell elèctric funcioni amb qualsevol tipus de pany.
* Bobina: Electroimant fet de material conductor, típicament de fil de coure esmaltat.
* Tapa: Peça que protegeix l'interior del pestell elèctric

## Funcions

Depenent del fabricant, els pestells elèctrics poden tenir diferents opcions (p.e: monitoratge).
* Automàtic: funció que manté el pestell elèctric "obert" fins que el portal hagi estat franquejat.
* Amb monitoratge: Indica l'estat de la porta (oberta/tancada). En alguns casos es poden trobar pestells elèctrics el monitoratge dels quals indiqui també l'estat del pestell elèctric (bloquejat/desbloquejat)
* Amb desbloqueig mecànic: es tracte d'una palanca situada en la part frontal del pestell elèctric. En activar aquesta palanca es mouen les palanques internes del mecanisme, permetent que es mogui el pestell sense necessitat d'activar la bobina. D'aquesta manera el pestell elèctric romandrà obert fins que la palanca de desbloqueig torni a desactivar-se.

## Referències

* ↑ Electric Strikes: Everything You Should Know
* ↑ «Cerraderos electricos (I) - Cerrajeros Online» (en es-es). , 05-11-2012 [Consulta: 20 enero 2017].

## Vegeu també

* Porter electrònic
* Videoporter

## Enllaços externs

* rofu-2400-kit Arxivat 2018-03-05 a Wayback Machine.
# Ichthyborus monodi

Ichthyborus monodi és una espècie de peix de la família dels citarínids i de l'ordre dels caraciformes.

## Morfologia

* Els mascles poden assolir 20,8 cm de longitud total.

## Hàbitat

És un peix d'aigua dolça i de clima tropical (24 °C-27 °C).

## Distribució geogràfica

Es troba a Àfrica: conques fluvials costaneres del sud de Nigèria i del Camerun.

## Referències

* ↑ Günther, A., 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* ↑ BioLib (anglès)
* 1 2 3 FishBase (anglès)
* ↑ Olaosebikan, B.D. i A. Raji, 1998. Field guide to Nigerian freshwater fishes. Federal College of Freshwater Fisheries Technology, New Bussa, Nigèria. 106 p.
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.
* ↑ Daget, J. i J.-P. Gosse, 1984. Distichodontidae. p. 184-211. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* ↑ Gosse, J.-P. i E.J. Coenen, 1990. Distichodontidae. p. 237-260. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* ↑ Mdaihli, M., T. du Feu i J.S.O. Ayeni, 2003. Fisheries in the southern border zone of Takamanda Forest Reserve, Cameroon. p. 141-154. A: Takamanda: the Biodiversity of an African forest. SI/MAB Ser. 8.
* ↑ Teugels, G.G. i D.F.E. Thys van den Audenaerde, 1990. Description of a new species of Bryoconaethiops (Teleostei: Characidae) from Nigeria and Cameroon. Ichthyol. Explor. Freshwat. 1(3):207-212.
* ↑ Vivien, J., 1991. Faune du Cameroun. Guide des mammifères et des poissons. GICAM. 271 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Vari, R. P., 1979: Anatomy, relationships and classification of the families Citharinidae and Distichodontidae (Pisces, Characoidea). Bulletin of the British Museum (Natural History) Zoology v. 36 (núm. 5): 261-344.
* Welter-Schultes, F. W. i V. Feuerstein, 2008. Nomenclatural notes on Torpedo (Chondrichthyes: Torpedinidae) and some other early established fish taxa (Actinopterygii: Molidae, Eleginopidae and Citharinidae). Species Phylogeny and Evolution. v. 1 (núm. 3): 141-145.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Papereria Impremta Alemany

Papereria Impremta Alemany fou fundada per Pedro Alemany Serra l’any 1934 al carrer de Vidrieria. Amb el temps, el 1956, es va anar traslladant de llocs: va romandre 26 anys al carrer de Can Savellà abans d’ubicar-se definitivament a la plaça d’en Coll, nùm. 12, Palma, Mallorca. El local comercial s’ubica a la planta baixa d’un edifici d’habitatges plurifamiliars, construït e 1860, de tres alçades. Una de les façanes dona al carrer de la Carnisseria i l’altra a la plaça d’en Coll.
L’1 de gener de 1955 obrir la secció de papereria i es va especialitzar en la venda de material de papereria, productes escolars i d’oficina. Té servei de plastificacions i enquadernació. Darrerament també ven llibres.
Després de la mort del seu pare, Francisca María Alemany es va fer càrrec del negoci. Tot i que va tancar la impremta, perquè era una càrrega molt forta per a ella sola, la seva passió per l'ofici i la seva dedicació a la botiga han estat clau per a la continuïtat del negoci, convertint-lo en un negoci de proximitat singular. A l’expositor de l’establiment, i com a mostra del seu origen, hi podem trobar una màquina imprimir manual, marca Boston, de l’any 1810.
El 24 de juliol de 2024 (resolució núm. 7460, Ajuntament de Palma) el manté com a Comerç Emblemàtic (categoria 1A) en l'aprovació del Catàleg d'establiments emblemàtics de 2024.

## Referències

* 1 2 González, Mónica. «Papelería Imprenta Alemany : «Me encanta este trabajo, es lo único que he querido hacer en mi vida»» (en castellà), 31-05-2018. [Consulta: 24 febrer 2025].
* 1 2 «Papereria Imprenta Alemany – Emblemàtics Balears» (en espanyol europeu). [Consulta: 24 febrer 2025].
* ↑ «Un total de 75 establecimientos de Palma se adhieren al proyecto Emblemáticos Balears del Govern que protege la actividad comercial tradicional» (en castellà). [Consulta: 24 febrer 2025].
* ↑ «Decret i annex del Catàleg d’establiments emblemàtics de Palma 2024 – PalmaActiva», 18-12-2024. [Consulta: 24 febrer 2025].
# Rajella fuliginea

Rajella fuliginea és una espècie de peix de la família dels raids i de l'ordre dels raïformes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí, de clima tropical i demersal que viu entre 732–824 m de fondària.

## Distribució geogràfica

Es troba a l'oceà Atlàntic occidental: la Guaiana Francesa.

## Observacions

És inofensiu per als humans.

## Referències

* ↑ Stehmann M., 1970. Vergleichend morphologische und anatomische Untersuchungen zur Neuordnung der Systematik der nordostatlantischen Rajidae (Chondrichthyes, Batoidei). Arch. Fischwiss. v. 21 (núm. 2). 73-163.
* ↑ BioLib (anglès)
* ↑ Bigelow, H. B. & W. C. Schroeder. 1954. A new family, a new genus, and two new species of batoid fishes from the Gulf of Mexico. Breviora Núm. 24: 1-16.
* 1 2 3 4 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Cervigón, F., R. Cipriani, W. Fischer, L. Garibaldi, M. Hendrickx, A.J. Lemus, R. Márquez, J.M. Poutiers, G. Robaina i B. Rodríguez, 1992. Fichas FAO de identificación de especies para los fines de la pesca. Guía de campo de las especies comerciales marinas y de aquas salobres de la costa septentrional de Sur América. FAO, Roma. 513 p. Preparado con el financiamiento de la Comisión de Comunidades Europeas y de NORAD.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Fritzsch, B. i P. Moller, 1995. A history of electroreception. p. 39-55. A: P. Moller (ed.) Electric fishes: history and behavior. Fish and Fisheries Series 17. Chapman & Hall, Londres.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)
# Luigi Pecskai

Luigi Pecskai (Fiume Veneto, 21 de juliol de 1880 - Thursley, 24 de febrer de 1944), conegut també com a Louis Pécskai, fou un violinista italià d'origen hongarès.
En la Reial Acadèmia de Budapest, va estudiar amb els mestres Baldini i Jenő Hubay. Debutà a Fiume sent un infant el 1886, i després aparegué successivament a Londres, Roma, Florència, Ancona, Torí, Budapest, París, Viena, Berlín, Venècia, Milà, Pàdua, Gratz, i en les principals poblacions d'Itàlia, Hongria, Suïssa i Anglaterra, país en el que anà a morir.

## Bibliografia

* Enciclopèdia Espasa Volum núm. 42, pàg. 1163. (ISBN 84-239-4542-1)

## Enllaços externs

* Treballs per o sobre Luigi Pecskai en biblioteques (catàleg WorldCat) (anglès)
# Peter Arnold Heise

Peter Arnold Heise (Copenhaguen, 11 de febrer de 1830 - Stokkerup, 12 de setembre de 1879) fou un compositor danès, més conegut per la seva òpera Drot og Marsk.
Deixeble de Berggreen, i de 1852 fins a 1893 fou alumne del Conservatori de Leipzig, fou (1858-65) professor de música de Sorö i després a Copenhaguen.
Heise fou un notable autor de lieder, però també va compondre òperes (La filla del Baixà (1869), i El rei i el mariscal (1878), sarsueles i la balada Dornröschen.

## Bibliografia

* Enciclopèdia Espasa. Volum núm. 27, pàg. 1301 (ISBN 84 239-4527-8)
# Papilio homerus

Papilio homerus és una espècie de lepidòpter papilionoïdeu de la família dels papiliònids (Papilionidae), la papallona més grossa de tot Amèrica.

## Descripció

És l'espècie més grossa del seu gènere amb una envergadura de 75 mm. Presenta un color fosc amb franges grogues i blaves. Els mascles tenen escates de pèl a les parts de les ales a prop de l'abdomen.

## Alimentació

Els adults liben el nèctar de moltes espècies de flors.

## Hàbitat

Viu als vessants de les muntanyes a una altitud de 152-609 m.

## Distribució geogràfica

Viu a Jamaica, a les Blue Mountains a l'est i en alguns boscos de l'oest de l'illa.

## Costums

Vola de dia des del febrer fins a l'abril i des del setembre fins a l'octubre.

## Estat de conservació

Les seues principals amenaces són el deteriorament del seu hàbitat i la caça amb finalitats comercials. Se n'ha engegat un programa de cria en captivitat i s'ha proposat el seu nomenament com a papallona nacional de Jamaica amb el propòsit de salvar-la de l'extinció.

## Referències

* ↑ uBio (anglès)
* 1 2 Encyclopedia of Life (anglès)
* 1 2 3 4 5 World Endangered Species Arxivat 2009-02-02 a Wayback Machine. (anglès)
* ↑ Gimenez Dixon, M. (1996). "Papilio homerus." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]

## Bibliografia

* T.W. Turner, (1991): "Papilio homerus (Papilionidae) in Jamaica, West Indies: Field Observations and Description of Immature Stages, Journal of Lepidoptersts" Society, jrg. 45, núm. 4, pp. 259-271. [http://peabody.research.yale.edu//jls/pdfs/1990s%5BEnllaç+no+actiu%5D

## Enllaços externs

* Catalogue of Life (anglès)
* Butterflies of America Arxivat 2011-08-10 a Wayback Machine. (anglès)
* The U.S. Fish and Wildlife Service (anglès)
# Nemacheilus binotatus

Nemacheilus binotatus és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Tailàndia: conques dels rius Mekong i Chao Phraya.

## Referències

* 1 2 Catalogue of Life (anglès)
* 1 2 FishBase (anglès)
* ↑ Smith, H. M., 1933. Contributions to the ichthyology of Siam. II-VI. Journal of the Siam Society, Natural History Supplement v. 9 (núm. 1): 53-87, Pls. 1-3.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Smith, H. M. 1933. Contributions to the ichthyology of Siam. II-VI. Journal of the Siam Society, Natural History Supplement v. 9 (núm. 1): 53-87, Pls. 1-3.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (txec)
# Freddy Montaña Cadena

Freddy Emir Montaña Cadena (Aquitania, departament de Boyacá, 23 de novembre de 1982) és un ciclista colombià, professional des del 2007 i actualment a l'equip EPM.

## Palmarès

* 2009
** Vencedor d'una etapa a la Volta a Lleó
* 2010
** Vencedor d'una etapa al Clásico RCN
* 2011
** Vencedor d'una etapa a la Volta a Colòmbia
** Vencedor d'una etapa a la Volta a Costa Rica
* 2012
** Vencedor d'una etapa a la Volta al Món Maia
* 2013
** 1r a la Volta a l'Equador
** Vencedor d'una etapa a la Volta a Colòmbia

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ichthyococcus

Ichthyococcus és un gènere de peixos pertanyent a la família Phosichthyidae.

## Descripció

* Ulls tubulars i dirigits dorsalment.
* Boca petita.
* 20-37 branquispines al primer arc.
* L'origen de l'aleta anal es troba molt per darrere del final de la base de l'aleta dorsal.
* Base de l'aleta anal més o menys igual o lleugerament més curta que la base de la dorsal.
* Presència d'una aleta dorsal adiposa.
* Tenen fotòfors.
* Absència de material glandular al cap i el cos.

## Hàbitat

Són peixos oceànics i mesopelàgics que es troben a les regions tropicals i subtropicals de tots els oceans. Les larves viuen a prop de la superfície, mentre que els joves i els adults ho fan a 150-650 m de fondària. No fan migracions verticals diàries.

## Taxonomia

* Ichthyococcus australis (Mukhacheva, 1980)
* Ichthyococcus elongatus (Imai, 1941)
* Ichthyococcus intermedius (Mukhacheva, 1980)
* Ichthyococcus irregularis (Rechnitzer & Böhlke, 1958)
* Ichthyococcus ovatus (Cocco, 1838)
* Ichthyococcus parini (Mukhacheva, 1980)
* Ichthyococcus polli (Blache, 1963)

## Referències

* ↑ Bonaparte, C. L., 1840. Iconografia della fauna italica per le quattro classi degli animali vertebrati. Tomo III. Pesci. Roma. Iconografia, v. 3: Fasc. 27-29, puntata 136-154, 10 pls.
* ↑ uBio (anglès)
* ↑ The Taxonomicon (anglès)
* 1 2 Marine Species Identification Portal (anglès)
* ↑ Mukhacheva, V. A., 1980. A review of the genus Ichthyococcus Bonaparte (Photichthyidae). Voprosy Ikhtiol. v. 20 (núm. 6): 771-786.
* ↑ Imai, S., 1941. Seven new deep-sea fishes obtained in Sagami Sea and Suruga Bay. Jpn. J. Zool. v. 9 (núm. 2): 233-250.
* ↑ Rechnitzer, A. B. & J. E. Böhlke, 1958. Ichthyococcus irregularis, a new gonostomatine fish from the eastern Pacific. Copeia 1958 (núm. 1): 10-15, Pls. 1-2.
* ↑ Cocco, A., 1838. Su di alcuni salmonidi del mare di Messina. Nuovi Ann. Sci. Nat. Bologna Anno 1 Tomo 2 (fasc. 9): 161-194, Pls. 5-8.
* ↑ Mukhacheva, V. A., 1980. A review of the genus Ichthyococcus (Bonaparte) (Photichthyidae). Voprosy Ikhtiol. v. 20 (núm. 6): 771-786.
* ↑ Blache, J., 1963. Ichthyococcus polli nov. sp. (Gonostomidae) poisson téléostéen bathypélagique nouveau de l'Atlantique tropical africain. Bull. Mus. Natl. Hist. Nat. (Sér. 2) v. 35 (núm. 5): 468-472.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)

## Bibliografia

* Günther, A., 1864. Catalogue of the fishes in the British Museum. 5. Catalogue of the Physostomi containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Londres, xxii+455 pp.
# Papir 65

El Papir 65 (amb la numeració Gregory-Aland) és una còpia del Nou Testament en grec. És un manuscrit en papir de la Primera Epístola als Tessalònicencs. Els textos supervivents de l'epístola són els versos 1: 3-2: 1 i 2: 6-13. El manuscrit ha estat assignat en terrenys paleogràfics al segle iii.
El text grec d'aquest còdex és un representant del text de tipus alexandrí. Aland la va situar a la categoria I, però el text del manuscrit és massa breu per a la certesa. Segons unes notes del papir 49 i el papir 65 provenien del mateix manuscrit.
Es conserva a l'Institut Papirològic de Florència al Museu Arqueològic Nacional (Florència) (PSI 1373).

## Referències

* 1 2 3 Aland, Kurt; Erroll F. Rhodes (trans.). The Text of the New Testament: An Introduction to the Critical Editions and to the Theory and Practice of Modern Textual Criticism. Grand Rapids: William B. Eerdmans Publishing Company, 1995, p. 100. ISBN 978-0-8028-4098-1.
* ↑ Philip W. Comfort, Encountering the Manuscripts. An Introduction to New Testament Paleography & Textual Criticism, Nashville, Tennessee: Broadman & Holman Publishers, 2005, p. 68-69.
* ↑ Klaus Wachtel, Klaus Witte, Das Neue Testament auf Papyrus: Gal., Eph., Phil., Kol., 1. u. 2. Thess., 1. u. 2 Tim., Tit., Phlm., Hebr, Walter de Gruyter, 1994, p. LXI.
* ↑ «Liste Handschriften». Institute for New Testament Textual Research. [Consulta: 26 agost 2011].

## Bibliografia complementària

* Vittorio Bartoletti, Papiri greci e latini della Società Italiana, vol. XIV, (1957), pp. 5-7.
* Naldini, Documenti, núm. 17.
# Nematalosa arabica

Nematalosa arabica és una espècie de peix pertanyent a la família dels clupeids.

## Descripció

* Pot arribar a fer 16,5 cm de llargària màxima.
* 17-26 radis tous a l'aleta anal.

## Hàbitat

És un peix marí, pelàgic-nerític i de clima tropical (27°N-10°N, 41°E-65°E).

## Distribució geogràfica

Es troba a l'Índic occidental: des del golf d'Aden fins al golf d'Oman.

## Observacions

És inofensiu per als humans.

## Referències

* ↑ Regan C. T., 1917. A revision of the clupeoid fishes of the genera Pomolobus, Brevoortia and Dorosoma and their allies. Ann. Mag. Nat. Hist. (Ser. 8) v. 19 (núm. 112). 297-316.
* ↑ Regan C. T., 1917.
* ↑ The Taxonomicon (anglès)
* 1 2 3 4 FishBase (anglès)
* ↑ Whitehead, P.J.P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. Part 1 - Chirocentridae, Clupeidae and Pristigasteridae. FAO Fish. Synop. 125(7/1):1-303.
* ↑ Whitehead, P.J.P., 1985.
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* ↑ Sommer, C., W. Schneider i J.-M. Poutiers, 1996. FAO species identification field guide for fishery purposes. The living marine resources of Somalia. FAO, Roma. 376 p.

## Bibliografia

* Coppola, S.R., W. Fischer, L. Garibaldi, N. Scialabba i K.E. Carpenter, 1994. SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, FAO. 103 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Francesc Xavier Coll i Gilabert

Francesc Xavier Coll i Gilabert (Ivars d'Urgell, 22 de febrer de 1949) és un polític català, diputat al Parlament de Catalunya en la VI Legislatura.
Enginyer agrònom per l'Escola Tècnica Superior d'Enginyers Agrònoms de Madrid (ETSIAM) i diplomat en el programa d'alta direcció d'empreses (PADE) de l'Institut d'Estudis Superiors de l'Empresa (IESE). Fou president de la Cooperativa d'Ivars d'Urgell (1987-2000), president de la Junta de Govern del Canal d'Urgell (1993-1999), vocal de la Junta de Govern de la Confederació Hidrogràfica de l'Ebre (1993-1999) i de la Junta d'Obres de l'Embassament de Rialb (1997-1999).
Fou elegit diputat per la província de Lleida a les eleccions al Parlament de Catalunya de 1999 dins les llistes de Convergència i Unió, on hi anava com a independent. Ha estat director general de Producció Agrària i Innovació Rural de la Conselleria d'Agricultura, Ramaderia i Pesca de la Generalitat de Catalunya fins al 2004.

## Referències

* 1 2 3 Diputats del Parlament de Catalunya en la VI Legislatura p. 81
* ↑ DOGC núm. 4047 - 13/01/2004 del cessament

## Enllaços externs

* Diputats al Parlament de Catalunya a La Vanguardia, 19-10-1999.